Doniyor Mirazimov bungacha Zangiotadagi koronavirus shifoxonasi rahbari edi. Foto: Sog‘liqni saqlash vazirligi Cog‘liqni saqlash vazirining tegishli buyrug‘i bilan Doniyor Mirazimov Respublika ixtisoslashtirilgan neyroxirurgiya ilmiy-amaliy tibbiyot markazi direktori vazifasini bajaruvchi etib tayinlandi. SSV matbuot xizmati xabar berishicha, tibbiyot fanlari nomzodi D. Mirazimov professional faoliyatini aynan Respublika ixtisoslashtirilgan neyroxirurgiya ilmiy-amaliy tibbiyot markazida kichik ilmiy xodim sifatida boshlagan. Shundan keyin ushbu muassasada shifokor-neyroxirurg, bosh shifokor bo‘lib ishlagan. Bundan tashqari, D. Mirazimov Sog‘liqni saqlash vazirligida bosh boshqarma boshlig‘i, Vazirlar Mahkamasida sho‘’ba mudiri kabi mas’ul lavozimlarda faoliyat ko‘rsatgan. U 2020 yildan beri 2-son Zangiota yuqumli kasalliklar shifoxonasi direktori vazifasida ishlab kelayotgan edi.